Εισαγωγή του προγραμματισμού με την εφαρμογή ScratchJr στο νηπιαγωγείο: η συμβολή του στην κατάκτηση της υπολογιστικής σκέψης των νηπίων
Creators: name: Αναγνωστοπούλου, Θεοδώρα Κωνσταντίνου
Publisher: name: Aristotle University of Thessaloniki
Year: 2019
Subjects: δεξιότητες υπολογιστικής σκέψης
μικτή μάθηση
ScratchJr
computational thinking skills
blended learning

description: Τα παιδιά, σήμερα, μεγαλώνουν μέσα σε ένα κόσμο όπου κυριαρχεί η τεχνολογία και τα ψηφιακά μέσα κι έρχονται καθημερινά σε επαφή με φορητές συσκευές όπως κινητό τηλέφωνο ή ταμπλέτα καθώς η χρήση τους είναι εύκολη ακόμα και για παιδιά νηπιαγωγείου. Παράλληλα παρατηρείται τελευταία μια αυξητική τάση χρήσης εφαρμογών φορητών συσκευών στον χώρο της εκπαίδευσης ενώ έχει προσελκύσει το ενδιαφέρον της εκπαιδευτικής και επιστημονικής κοινότητας η διδασκαλία του προγραμματισμού και της ανάπτυξης βασικών προγραμματιστικών εννοιών στην προσχολική ηλικία. Το ScratchJr (Scratch Junior) είναι μία εισαγωγική γλώσσα προγραμματισμού η οποία επιτρέπει σε μικρά παιδιά να δημιουργήσουν τις δικές τους διαδραστικές ιστορίες και παιχνίδια χρησιμοποιώντας μια φορητή συσκευή και αλληλοεπιδρώντας με την ενέργεια «σύρε κι άφησε». Η παρούσα εργασία έχει ως αντικείμενο να διερευνήσει την συμβολή της εφαρμογής ScratchJr στην ανάπτυξη των δεξιοτήτων της αλληλουχίας, του αλγορίθμου και της αποσφαλμάτωσης σε παιδιά προσχολικής ηλικίας, με την μέθοδο της μικτής μάθησης. Για να μελετηθεί η συμβολή της χρήσης της εφαρμογής στην ανάπτυξη αυτών των δεξιοτήτων υπολογιστικής σκέψης πραγματοποιήθηκε μια έρευνα σε δύο δημόσια ελληνικά νηπιαγωγεία. Έγιναν αρχικά τεστ, όπου μετρήθηκαν οι συγκεκριμένες δεξιότητες και στη συνέχεια εφαρμόστηκε ένα διδακτικό σενάριο, με την μέθοδο της μικτής μάθησης και αντικείμενο την εξοικείωση των νηπίων με την εφαρμογή ScratchJr. Στη συνέχεια έγιναν τα τελικά τεστ, στα οποία μετρήθηκαν ξανά οι δεξιότητες της αλληλουχίας, του αλγορίθμου και της αποσφαλμάτωσης και έγιναν οι απαραίτητοι συσχετισμοί ώστε να καταλήξουμε στα συμπεράσματα της έρευνας. Μελετήθηκε, επίσης, αν ο ψηφιακός γραμματισμός των νηπίων επηρεάζει την ανάπτυξη των δεξιοτήτων αυτών και αν μια διδακτική προσέγγιση με την χρήση βιντεομαθημάτων από ένα MOOC (Massive Open On Line Course) έχει θετικά μαθησιακά αποτελέσματα. Τα αποτελέσματα της έρευνας έδειξαν ότι η διδακτική παρέμβαση, με την μέθοδο της μικτής μάθησης είχε σημαντική επίδραση στην ανάπτυξη της δεξιότητας της αλληλουχίας, ενώ για τις δεξιότητες του αλγορίθμου και της αποσφαλμάτωσης δεν επιβεβαιώθηκε η αρχική υπόθεση. Επίσης, δεν επιβεβαιώθηκε από την έρευνα, ότι ο ψηφιακός γραμματισμός των νηπίων μπορεί να επηρεάσει το αποτέλεσμα μιας διδακτικής παρέμβασης σχετικά με την ανάπτυξη δεξιοτήτων υπολογιστικής σκέψης σε παιδιά νηπιαγωγείου. Όσον αφορά την αξιοποίηση των βιντεομαθημάτων στην διδακτική παρέμβαση, τα αποτελέσματα έδειξαν ότι είχε πολύ θετικά μαθησιακά αποτελέσματα, ενώ η ηλικία των παιδιών και το φύλο δεν βρέθηκε να έπαιξε ρόλο στις επιδόσεις των νηπίων στα τεστ. Τέλος, προτείνεται η εισαγωγή της διδασκαλίας της υπολογιστικής σκέψης από την προσχολική ηλικία, αφού προηγηθούν οι απαραίτητες εκπαιδευτικές αλλαγές και κατάλληλες διαδικασίες ενσωμάτωσης της υπολογιστικής σκέψης, στο αναλυτικό πρόγραμμα του νηπιαγωγείου
description: Children today grow up into a world dominated by technology and digital media and use mobile devices such as a mobile phone or a tablet every day, as their use is easy even for kindergarten children. At the same time, there has been an increasing trend in the use of portable appliance applications in the field of education, while the teaching of programming and the development of basic programming concepts in preschool age has attracted the interest of the educational and scientific community. ScratchJr (Scratch Junior) is an introductory programming language that allows young children to create their own interactive stories and games using a portable device and interacting with "drag and drop". The purpose of this paper is to investigate the contribution of the ScratchJr application to the development of sequence, algorithm and debugging skills in preschool children using the blended learning method. In order to study the contribution of using the application to the development of these computational thinking skills, a research was carried out in two public Greek kindergartens. Pre tests were performed, where the specific skills were measured and then a teaching intervention applied, using the blended learning method in order to familiarize with the ScratchJr application. After that, final tests were performed, in which the skills of sequence, algorithm and debugging were measured again and the necessary correlations were made in order to arrive to the conclusions of the survey. It has also been studied whether digital literacy of kindergarten children influences the development of these skills, and whether a teaching approach using video lessons taken from a MOOC has positive learning outcomes. The results of the research showed that a teaching intervention, using the method of blended learning, had a significant impact on the development of the skill of sequence, while algorithm and debugging skills did not confirm the original hypothesis. Also, it was not confirmed by the research that digital literacy of kindergarten children affects the outcome of a teaching intervention on the development of computational thinking skills in kindergarten children. Regarding the use of video lessons in a teaching intervention, the results showed that it had very positive learning outcomes, while children's age and gender were not found to have an impact in the performance of the children in the tests. Finally, it is proposed to introduce the teaching of computational thinking from pre-school age, after the necessary educational changes and appropriate procedures for incorporating computational thinking into the curriculum of the kindergarten